***Condiții de acordare a serviciilor conexe actului medical în cadrul Subprogramului național de servicii conexe acordate persoanelor diagnosticate cu tulburări din spectrul autist***

**1.Informații generale:**

**\* Subprogramul naţional de servicii conexe** acordate persoanelor diagnosticate cu tulburări din spectrul autist face parte din **Programul naţional de sănătate mintală și are ca obiectiv specific** acordarea serviciilor conexe persoanelor diagnosticate cu tulburări din spectrul autist. (HG nr.423/2022 actualizată)

***Implementarea* programelor naţionale de sănătate se realizează prin unităţi de specialitate.**

***Includerea* unităţilor de specialitate în programele naţionale de sănătate se realizează pe baza unor criterii** elaborate la propunerea comisiilor de specialitate ale Ministerului Sănătăţii **şi a unei metodologii de selecţie** prevăzute în normele tehnice, cu încadrare în limita fondurilor aprobate. (Anexa 16 din Ordin CNAS nr.180/2022 actualizat).

**\*\*Unitățile de specialitate** care implementează acest subprogram de sănătate sunt cele menționate în art.3 alin.4 din Legea nr.151/2010 privind serviciile integrate de sănătate, educație și sociale adresate persoanelor cu TSA, respectiv:

-**unitățile medico-sanitare** cu sau fără personalitate juridică, publice sau private, care desfășoară activități conexe actului medical,

-**cabinetele de liberă practică** pentru servicii publice conexe actului medical, organizate potrivit OUG 83/2000,

-**organizațiile neguvernamentale**, respectiv asociațiile și fundațiile, precum și instituțiile publice care furnizează servicii conexe actului medical.

**Serviciile** **conexe** actului medical pentru persoanele cu tulburări din spectrul autist **se acordă de către psihologii,**  care își exercită profesia potrivit art.6 din Legea nr.213/2004.

**2. Condițiile de eligibilitate pentru încheierea contractului cu CAS Arad sunt:**

-autorizarea furnizorului de servicii conexe (Colegiul Psihologilor Arad),

-înregistrarea în Registrul Unic al cabinetelor medicale – partea a 3-a (DSP Arad),

-evaluarea furnizorului, conform chestionar de autoevaluare anexa 1 (Comisia de evaluare - CAS Arad),

-îndeplinirea criteriilor de selecție pentru includerea în PNS, conform grilei din chestionarul de evaluare anexa 2 (CNAS, cu aviz CAS Arad).

**3. Documentele necesare încheierii contractului de furnizare de servicii conexe actului medical pentru persoanele diagnosticate cu TSA:**

a)***cererea/solicitarea*** pentru intrare în relaţie contractuală cu casa de asigurări de sănătate;

 b)

 1*.* ***dovada de evaluare*** a furnizorului, precum şi a punctului/punctelor de lucru secundare, după caz, pentru furnizorii care au această obligaţie conform prevederilor legale în vigoare, valabilă la data încheierii contractului, cu obligaţia furnizorului de a o reînnoi pe toată perioada derulării contractului.

 2. ***dovada de acreditare sau de înscriere în procesul de acreditare*** a furnizorului, precum şi a punctului/punctelor de lucru secundare, după caz, pentru furnizorii care au această obligaţie conform prevederilor legale în vigoare, valabilă la data încheierii contractului, cu obligaţia furnizorului de a o reînnoi pe toată perioada derulării contractului;

c)***contul*** deschis la Trezoreria Statului sau la bancă, potrivit legii;

d)***codul de înregistrare fiscală*** - codul unic de înregistrare sau codul numeric personal - copia buletinului/cărţii de identitate, după caz;

e)***dovada asigurării de răspundere civilă*** în domeniul psihologiei în concordanţă cu tipul de furnizor, atât pentru furnizor, cât şi pentru psihologii care îşi desfăşoară activitatea în formele prevăzute la art. 6 din Legea nr. 213/2004, cu modificările ulterioare, valabilă la data încheierii contractului, cu obligaţia furnizorului de a o reînnoi pe toată perioada derulării contractului, cu excepţia furnizorilor în care îşi desfăşoară activitatea un singur psiholog care vor încheia asigurare de răspundere civilă profesională în domeniul psihologiei numai pentru acesta;

f)***documentele necesare pentru încadrarea acestora în criteriile de selecţie*** conform condiţiilor stabilite prin norme;

g)lista, asumată prin semnătura electronică, cu ***personalul*** care intră sub incidenţa contractului încheiat cu casa de asigurări de sănătate şi care îşi desfăşoară activitatea în mod legal la furnizor, precum şi ***programul de lucru*** al acestuia. Lista cuprinde informaţii necesare încheierii contractului;

h)***programul de activitate al furnizorului***/punctului de lucru/punctelor de lucru secundare, după caz;

i)***certificatul de membru al Colegiul Psihologilor din România*** pentru fiecare psiholog care îşi desfăşoară activitatea la furnizor într-o formă prevăzută de lege şi care urmează să fie înregistrat în contract şi să funcţioneze sub incidenţa acestuia, valabil la data încheierii contractului şi reînnoit pe toată perioada derulării contractului, document care se eliberează/avizează şi pe baza dovezii de asigurare de răspundere civilă în domeniul psihologiei.